Andre spørgsmål
20. opfordrer Hongkong-ministermødet til også at gøre væsentlige fremskridt på en række andre punk-
ter; understreger i denne forbindelse betydningen af at fremme samhandelen for at øge udvekslingen af varerog tjenesteydelser mellem landene, især udviklingslandene, og kræver, at toldprocedurerne gøres klarere oglangt mindre omstændelige,
21. understreger betydningen af konkrete resultater hvad angår udarbejdelse af skærpede multilaterale
regler for anti-dumping, støtte og kompensationsforanstaltninger, idet der må tages hensyn til udviklings-landenes og de mindst udviklede landes behov; kræver, at der gøres fremskridt på TRIPs-området og træffesforanstaltninger mod forfalskninger og piratvirksomhed; mener, at opnåelse af disse mål vil styrke det mul-tilaterale handelssystem;
22. insisterer på betydningen af, at der under Doha-runden tages hensyn til ikke-handelsrelaterede
spørgsmål såsom sociale, miljømæssige og kulturelle spørgsmål; understreger, at manglen på en debat ombeskæftigelsesmæssige og sociale spørgsmål under handelsforhandlingerne kunne påvirke WTO-medlemmer-nes borgeres støtte til fordel for fremskridt i Hongkong i negativ retning;
23. kræver, at forhandlingerne om handel og miljø fører til fastlæggelse af passende måder til at sikre, at
alle handelsbestemmelser er overensstemmende med de handelsrelaterede foranstaltninger i multilateralemiljøaftaler;
WTO-reform og gennemsigtighed
24. opfordrer Kommissionen til at holde Parlamentet fuldt informeret før og under ministermødet i
Hongkong og under hele forhandlingsforløbet samt til at gå ind i en regelmæssig dialog om hovedelemen-terne i EU's forhandlingsmandat; erindrer om den ved afslutningen af Uruguay-runden opnåede ret til atgøre resultaterne af efterfølgende runder betinget af Europa-Parlamentets samtykke;
25. understreger betydningen af at bevare den offentlige og politiske støtte til WTO's multilaterale
handelssystem; understreger, at der er et presserende behov for, at offentligheden informeres bedre, og atder foregår en debat om reformen af WTO;
26. insisterer på en stærkt tiltrængt WTO-reform, herunder en forbedring af forhandlingsprocedurerne,
for at forbedre effektiviteten og gennemsigtigheden og nå frem til en vis grad af enighed blandt WTO-medlemmerne; understreger ligeledes betydningen af at ændre WTO' tvistbilæggelsesmekanisme;
*
**
27. pålægger sin formand at sende denne beslutning til Rådet, Kommissionen, medlemsstaternes rege-
ringer og parlamenter og WTO's generaldirektør.
P6_TA(2005)0462
Menneskerettigheder i Cambodja, Laos og Vietnam
Europa-Parlamentets beslutning om menneskerettighedssituationen i Cambodja, Laos og Vietnam
Europa-Parlamentet ,
—der henviser til EU's årsberetning om menneskerettighederne 2005,
—der henviser til sine tidligere beslutninger om Cambodja, Laos og Vietnam, og navnlig sin beslutning af
28. april 2005 om menneskerettighederne i verden i 2004 (1),
(1) »Vedtagne tekster« P6_TA(2005)0150.22.11.2006 DA C 285 E/129 Den Europæiske Unions Tidende
Torsdag, den 1. december 2005
—der henviser til samarbejdsaftalerne fra 1997 mellem Det Europæiske Fællesskab på den ene side og
Kongeriget Cambodja, Den Demokratiske Folkerepublik Laos og Den Socialistiske Republik Vietnam påden anden side,
—der henviser til EU's retningslinjer vedrørende menneskerettighedsforkæmpere, som Rådet godkendte
den 14. juni 2004,
—der henviser til forretningsordenens artikel 103, stk. 4,
A. der anerkender de vigtige fremskridt, de tre lande har gjort i de senere år, hvad angår den socioøkono-
miske udvikling, og støtter deres indsats for dialog med regionale og ikke-regionale partnere i multi-laterale fora,
B. der støtter de foranstaltninger, som Den Europæiske Union, dens medlemsstater og andre medlemmer
af det internationale samfund har truffet for at støtte regeringernes programmer til fattigdoms-bekæmpelse,
C. der beklager, at de økonomiske og sociale reformer endnu ikke ledsages af passende politiske og
borgerrettighedsmæssige reformer,
D. der glæder sig over afholdelsen af de første møder i juni 2005 i arbejdsgrupperne EU-Vietnam og
EU-Laos om institutionsopbygning, administrative reformer, regeringsførelse og menneskerettigheder,men finder, at situationen med hensyn til grundlæggende rettigheder stadig giver anledning til be-kymring,
CAMBODJAE. der henviser til, at Kongeriget Cambodjas nationalforsamling den 3. februar 2005 vedtog at ophæve
den parlamentariske immunitet for tre medlemmer af Sam Rainsys parti (SRP), nemlig partiets formand,Sam Rainsy, samt Chea Poch og Cheam Channy,
F. der henviser til, at Cheam Channy og hans stedfortræder Khom Piseth blev stillet for et militærtribunal,
skønt civile borgere ifølge cambodjansk lov ikke kan stilles for militære domstole,
G. der henviser til, at forsvarets rettigheder ikke blev iagttaget af dette militærtribunal, og at Cheam
Channy blev idømt syv års fængsel og dernæst frataget sit parlamentariske mandat,
H. der henviser til, at forholdene for kvinder i Cambodja er særligt foruroligende, idet de udsættes for
forskelsbehandling og yderst vanskelige betingelser på flere områder, som det omtalte i sin beslutningaf 13. januar 2005 om handel med kvinder og børn i Cambodja (
1),
I. der henviser til, at ophævelsen af den parlamentariske immunitet for disse tre oppositionsmedlemmer,
den nylige arrestation og tilbageholdelse af journalister (bl.a. Mam Sonando, leder af radiostationenBeehive) og lærere (bl.a. Rong Chhun, formand for Cambodjas uafhængige lærersammenslutning),anklagerne mod formanden for arbejdernes frie fagforening, Chea Mony, formanden for tjenestemæn-denes sammenslutning, Men Nath, og Ea Channa, et medlem af studenterbevægelsen for demokrati, ersymptomatiske for en generel forringelse af respekten for borgerlige frihedsrettigheder i Cambodja og etangreb på politiske kritikere,
J. der henviser til, at der ikke er nogen garanti for retssystemets uafhængighed og upartiskhed og dermed
heller ikke for dets evne til at føre sagerne mod De Røde Khmerers ledere ved den specielt oprettededomstol uden politisk indblanding,
LAOSK. der henviser til, at myndighederne i Den Demokratiske Folkerepublik Laos trods kraftige tilkendegivelser
fra Den Europæiske Union, internationale organisationer og andre medlemmer af det internationalesamfund fortsat træffer foranstaltninger, som begrænser ytringsfriheden, pressefriheden, foreningsfrihe-den, forsamlingsfriheden og religionsfriheden,
(1) EUT C 247 E af 6.10.2005, s. 161.C 285 E/130 DA 22.11.2006 Den Europæiske Unions Tidende
Torsdag, den 1. december 2005
L. der henviser til, at de internationale medier og menneskerettighedsorganisationer fortsat beretter om
overgreb mod Lao-Hmong-folket, hvis humanitære situation stadig er rystende,
M. der henviser til, at de mest fremtrædende ledere af den fredelige bevægelse af 26. oktober 1999,
som krævede demokratiske reformer, Thongpraseuth Keuakoun, Seng-Aloun Phengphan, BouavanhChanmanivong og Keochay stadig er tilbageholdt, og at en anden af lederne, Khamphouvieng Sisa-At,døde i fængslet som følge af mishandling og mangel på de vigtigste fornødenheder,
N. der henviser til, at udenlandske observatører, især fra Amnesty International, er blevet nægtet fri adgang
til laotisk territorium,
VIETNAMO. der glæder sig over, at Vietnam i juni 2005 vedtog en overordnet plan og en handlingsplan for udvik-
lingen af forbindelserne mellem EU og Vietnam indtil 2010, og at regeringen har vist stigende vilje til atdrøfte menneskerettighedsspørgsmål,
P. der anerkender de store fremskridt, Den Socialistiske Republik Vietnam har gjort i retning af økonomi-
ske og sociale rettigheder, således som det fremgår af de sociale indikatorer og UNDP's udviklingsindeks,
Q. der henviser til, at de vietnamesiske myndigheder stadig begrænser ytringsfriheden og pressefriheden,
især igennem oprettelsen i 2004 af en politistyrke til censurering af Internettet og fængslingen af cyber-systemkritikere f.eks. Nguyen Dan Que, Pham Hong Son, Nguyen Vu Binh og Nguyen Khac Toan, forspionage, udelukkende fordi de havde udbredt oplysninger på Internettet, ,
R. der henviser til, at mindretallene af oprindelige folk på højsletterne (i den centrale og nordlige del af
landet), især montagnarderne, udsættes for diskrimination og foranstaltninger som f.eks. konfiskering afderes slægts jordbesiddelser eller religiøs undertrykkelse,
S. der henviser til, at Vietnams Forenede Buddhistiske Kirke (UBVC) siden 1975 er blevet systematisk
forfulgt for sit engagement i religionsfrihed, menneskerettigheder og demokratiske reformer, at denhar været forbudt siden 1981, har fået sin ejendom konfiskeret og sine skoler, universiteter og socialeog kulturelle institutioner ødelagt, og at denne kirkes leder Thich Huyen Quang og hans stedfortræder
Thich Quang Do har været tilbageholdt på vilkårligt grundlag i næsten 25 år,
T. der henviser til, at medlemmerne af UBCV's lokalkomitéer, der i 2005 blev oprettet i ni provinser i det
centrale og sydlige Vietnam, er blevet systematisk chikaneret af politiet for at yde hjælp til mennesker i
disse fattige provinser, og at UBCV-munken Thich Vien Phuong er blevet dømt til at betale en bødesvarende til 43 måneders grundløn blot for at filme en appel for menneskerettigheder og demokrati iVietnam, som Thich Quang Do sendte til FN's Menneskerettighedskommission i april 2005,
U. der henviser til vidneudsagnet fra den buddhistiske munk Thich Thien Minh, som for nylig forlod en
genopdragelseslejr efter 26 års tilbageholdelse, om de forfærdelige betingelser, fangerne lever under ilejren Z30A i Xuan Loc, især de romerskkatolske præster Pham Minh Tri og Nguyen Duc Vinh, der harværet tilbageholdt i over 18 år, og den 87-årige Ngo Quang Vinh, som er medlem af den buddhistiskehoa hao-sekt,
V. der henviser til, at der på trods af en ny lov om tro og religion, som blev indført i 2004 med henblik
på at kodificere alle aspekter af det religiøse liv, stadig er mange af restriktionerne for Den ForenedeBuddhistiske Kirke i Vietnam og de protestantiske kirker, herunder den mennonitiske kirke, som fortsater gældende,
W. der henviser til, at De Forenede Nationers Menneskerettighedskommission har rettet henstillinger (Ref.
CCPR/CO/75/VNM af 26. juli 2002) til de vietnamesiske myndigheder vedrørende udviklingsplanen forretssystemet, en tiårs-plan delvist finansieret af donorlande, herunder nogle medlemsstater,22.11.2006 DA C 285 E/131 Den Europæiske Unions Tidende
Torsdag, den 1. december 2005
CAMBODJA
1. udtrykker sin støtte til FN's generalsekretærs særlige repræsentant for menneskerettigheder i Cambodja
og fastholder, at det uafhængige tribunal for retssager mod De Røde Khmerer skal etableres snarest muligtsom aftalt med FN i juni 2003;
2. opfordrer de cambodjanske myndigheder til
—øjeblikkeligt og ubetinget at løslade Cheam Channy og give ham hans parlamentariske mandat tilbage
og genoprette den parlamentariske immunitet for Sam Rainsy og de to andre repræsentanter for hansparti, således som Parlamentet —i sin beslutning af 10. marts 2005 (
1)—og Den Interparlamentariske
Union—i beslutningen af 19. oktober 2005 —allerede har krævet
—at indlede politiske og institutionelle reformer til opbygning af en demokratisk stat styret efter retsstats-
principper og baseret på respekt for grundlæggende frihedsrettigheder
—at demonstrere vilje til effektivt at bekæmpe de egentlige årsager til korruption, massiv skovrydning,
som fører til fordrivelse af befolkningen, og sexturismeindustrien, afvise den nuværende kultur medstraffrihed og retsforfølge alle, der er involveret i sådanne aktiviteter;
3. opfordrer Rådet og Kommissionen til at nedsætte en arbejdsgruppe om institutionsopbygning, admini-
strative reformer, regeringsførelse og menneskerettigheder og aflægge beretning til Parlamentet om densresultater;
4. foreslår bl.a., at en ad hoc-delegation fra Parlamentet snarest muligt aflægger besøg i Cambodja for at
vurdere situationen for tilbageholdte parlamentsmedlemmer, medierepræsentanter og fagforeningsledere ilandet, og at tilbageholdelsen af alle politiske fanger ophører;
LAOS
5. opfordrer de laotiske myndigheder til
—at løslade alle politiske fanger og samvittighedsfanger, herunder lederne af bevægelsen af 26. oktober
1999, kristne, der er fængslet, fordi de ikke ville fraskrive sig deres tro, personer, der tilhører Lao-Hmong-folket, og især Thao Moua og Pa Phue Khang, der var guider for besøgende europæiske jour-nalister, og som blev arresteret i 2003
—at udarbejde og gennemføre så hurtigt som muligt de nødvendige politiske reformer, der er påkrævede
for at indføre demokrati i landet, garantere ret til fredelig politisk opposition og sikre hurtig afholdelseaf valg med deltagelse af flere partier under international overvågning med henblik på national for-soning
—at gennemføre programmer, der gør det muligt for Lao-Hmong-befolkningen og andre etniske og reli-
giøse mindretal at blive integreret i det laotiske samfund og samtidig bevare deres sociale og politiskerettigheder, således at deres menneskerettighedssituation og levevilkår hurtigst muligt forbedres
—at indrømme særlige FN-agenturer og repræsentanter for humanitære organisationer ubegrænset
adgang, så de kan besøge politiske fanger, Lao-Hmong-befolkningen og alle etniske og religiøse min-dretal i Laos
—ufortøvet at ratificere den internationale konvention om borgerlige og politiske rettigheder;
6. opfordrer Kommissionen til nøje at overvåge situationen for Lao-Hmong-befolkningen og de rege-
ringsprogrammer, der har de etniske mindretal som målgruppe;
VIETNAM
7. opfordrer de vietnamesiske myndigheder til
—i anledning af trediveårsdagen for afslutningen på Vietnam-krigen at føre en egentlig dialog, der invol-
verer alle dele af befolkningen i Vietnams økonomiske, sociale, intellektuelle og politiske udvikling
(1) »Vedtagne tekster«, P6_TA(2005)0081.C 285 E/132 DA 22.11.2006 Den Europæiske Unions Tidende
Torsdag, den 1. december 2005
—at iværksætte politiske og institutionelle reformer, som fører til demokrati og retsstatslige forhold,
begyndende med indførelse af et flerpartisystem og mulighed for at give udtryk for alle meningsretnin-ger
—at anvende strategien for udvikling af retssystemet i overensstemmelse med henstillingerne fra FN's
Menneskerettighedskommission og bestemmelserne i den internationale konvention om borgerlige ogpolitiske rettigheder
—at indstille alle former for undertrykkelse af medlemmer af Vietnams Forenede Buddhistiske Kirke og
officielt anerkende eksistensen af denne kirke og andre ikke-anerkendte kirker i landet
—at løslade alle vietnamesiske politiske fanger og samvittighedsfanger, der tilbageholdes for på legitim og
fredelig vis at have udøvet deres meningsfrihed, ytringsfrihed, pressefrihed og religionsfrihed, navnligThich Huyen Quang og Thich Quang Do, der af De Forenede Nationer betragtes som ofre for vilkårligtilbageholdelse (
1)
—at garantere fuld adgang til at udøve de grundlæggende rettigheder, der er nedfældet i den vietnamesiske
forfatning og den internationale konvention om borgerlige og politiske rettigheder, især ved at tillade, atder skabes en virkelig fri presse
—at sørge for sikker tilbagevenden i overensstemmelse med Cambodja-Vietnam-UNHCR-aftalen for de
montagnarder, der flygtede fra Vietnam, og tillade UNHCR og internationale ngo'er at foretage en pas-sende overvågning af situationen for de tilbagevendte;
GENERELT
8. støtter de projekter, der skal finansieres af Kommissionen, og som skal fremme udviklingen af jour-
nalistik og støtte kapacitetsopbygningsprogrammer i nationalforsamlingen i Laos, samt de aktiviteter i Viet-nam, der udspringer fra arbejdsgruppen om institutionsopbygning, administrative reformer, regeringsførelseog menneskerettigheder;
9. opfordrer Rådet og Kommissionen til i fuld udstrækning at inddrage Europa-Parlamentet i arbejdet i
arbejdsgrupperne EU-Vietnam og EU-Laos om institutionsopbygning, administrative reformer, regerings-førelse og menneskerettigheder;
10. opfordrer Rådet og Kommissionen til at foretage detaljerede vurderinger af den gennemførelsespolitik,
som Cambodja, Laos og Vietnam har ført siden undertegnelsen af associerings- og samarbejdsaftalerne,ihukommende artikel 1 i disse aftaler, hvori det understreges, at respekt for de demokratiske principper ogde grundlæggende rettigheder udgør væsentlige elementer af aftalen, og aflægge beretning til Parlamentet;
*
**
11. pålægger sin formand at sende denne beslutning til Rådet, Kommissionen, De Forenede Nationers
generalsekretær samt regeringer og parlamenter i Laos, Vietnam og Cambodja.
(1) Udtalelse nr. 18/2005 af 26. maj 2005 fra arbejdsgruppen om vilkårlig tilbageholdelse.
P6_TA(2005)0463
Olympisk våbenhvile
Europa-Parlamentets beslutning om olympisk fred under de olympiske vinterlege i Torino i 2006
Europa-Parlamentet ,
—der henviser til sin beslutning af 1. april 2004 om olympisk fred (1),
—der henviser til den resolution, som FN vedtog enstemmigt i 2003 med titlen »Udvikling af en fredelig
og bedre verden gennem sport og olympiske idealer«,
(1) EUT C 103 E af 29.4.2004, s. 816.22.11.2006 DA C 285 E/133 Den Europæiske Unions Tidende
Torsdag, den 1. december 2005